Ang Ritwal ng Tag-sibol

Ang Ritwal ng Tag-sibol (Ingles: The Rite of Spring; ; ) ay isang ballet at musikang orkestral na nilikha ng Rusong kompositor na si Igor Stravinsky. Inakda noong 1913 para sa kompanyang Ballets Russes ni Sergei Diaghilev, ang koreograpiya nito ay nilikha ni Vaslav Nijinsky at ang mga disenyo at kostyum ay inihanda ni Nicholas Roerich. Binubuo ng dalawang akto, nakatuon ang kwento ng Ritwal ng Tag-sibol sa sinaunang mga paganong ritwal ng Rusya bilang pagdiriwang sa pagsisimula ng tag-sibol, kung saan pipiliin ang isang dalagang babae na siyang sasayaw hanggang kamatayan bilang alay sa mga diyos.

Bagaman nagkagulo ang mga manonood sa Teatro ng Champs-Élysées (kung saan una itong itanghal noong Mayo 29, 1913) dahil sa makabago nitong estilo sa musika at sayaw, ang komposisyong ito ay naging isa sa mga pinakatanyag at pinakaimpluwensiyal na akdang musika ng ika-20 siglo, na kung saan maging ang musika lamang nito ay madalas itanghal ng mga orkestra sa mga konsiyerto sa saan mang sulok ng mundo.

 Mga bahagi 
BahagiSalin sa FilipinoBuodAkta I: L'Adoration de la Terre (Ang Pagsamba sa Lupa)IntroductionPanimulaIsang panimulang musika bago buksan ang tabingLes Augures printaniersMga Manghuhula ng Tag-sibolHabang nagsisimula ang pagdiriwang ng pagsisimula ng tag-sibol, ilalahad ng isang matandang babae ang kanyang propesiya sa hinaharap ng kanilang tribo.Jeu du raptRitwal ng PagdukotPapasok ang mga dalaga upang sayawin ang "Sayaw ng Pagdukot."Rondes printanièresBilog ng Tag-sibolSasayawin ng mga dalaga ang Khorovod, isang sayaw na kung saan gagawa ng bilog ang mga mananayaw.Jeux des cités rivalesRitwal ng Magkatunggaling TriboMagkakahiwalayan ang mga tao sa dalawang magkatunggaling grupo at sisimulan ang "Ritwal ng Magkatunggaling Tribo."Cortège du sage: Le SagePrusisyon ng Pantas: Ang PantasSa isang banal na prusisyon, papasok ang mga nakatatanda ng tribo na pinamumunuan ng Pantas. Pansamantalang ihihinto ang ritwal at babasbasan ng Pantas ang lupa sa pamamagitan ng paghalik dito.Danse de la terreSayaw ng LupaBiglang magsisimula ang isang madamdamin na pagsayaw ng mga tao upang gawing banal ang lupa at maging isa ang mga tao at ang lupa.Akta II: Le Sacrifice (Ang Pag-aalay)IntroductionPanimulaCercles mystérieux des adolescentesMistikong Bilog ng mga DalagaMaglalaro ng mga mahiwagang laro ang mga dalaga habang naglalakad sa isang bilog.Glorification de l'éluePagluluwalhati sa Dalagang PiniliAng isa sa mga dalaga sa bilog ay pipiliin ng tadhana at luluwalhatiin bilang ang Dalagang Pinili sa pamamagitan ng mga sayaw.Évocation des ancêtresPagtawag sa Mga TandâSa pamamagitan ng sayaw, tatawagin ng mga dalaga ang mga nakatatanda ng kanilang tribo.Action rituelle des ancêtresMga Pagkilos-ritwal ng Mga TandâDarating ang mga Tandâ upang ihanda ang Dalagang Pinili sa pag-aalay.Danse sacrale (L'Élue)Ang Sayaw ng Pag-aalay (Ang Dalagang Pinili)Sa harap ng mga Tandâ, sasayaw ang Dalagang Pinili hanggang kamatayan.

 Instrumentasyon 
Sa tagal na 35 minuto, ang musika ng Ritwal ng Tag-sibol ay itinatanghal ng isang malaking orkestra na binubuo ng sumusunod na mga instrumento:

Woodwinds
1 piccolo
3 flute (ang ikatlong musikero ay tutugtog din ng ikalawang piccolo)
1 alto flute
4 oboe (ang ikaapat ng musikero ay tutugtog din ng ikalawang English horn)
1 English horn
3 clarinet na B-flat at A (ang ikatlong musikero ay tutugtog din ng ikalawang bass clarinet)
1 clarinet na E-flat at D
1 bass clarinet
4 bassoon (ang ikaapat ng musikero ay tutugtog din ng ikalawang contrabassoon)
1 contrabassoon

Brass
8 French horn (ang ikapito at ikawalong mga musikero ay tutugtog din ng tenor Wagner tuba)
1 trumpet in D
4 trumpets in C (ang ikaapat ng musikero ay tutugtog din ng bass trumpet na E-flat)
3 trombone
2 bass tuba

Percussion
5 timpani (dalawang musikero)
bass drum
tam-tam
triangle
tambourine
cymbal
crotales na A-flat at B-flat
güiro
Strings
Una at ikalawang violin
Viola
Cello
Double bass